CELEX: 32012R1251
Language: lt
Date: 2012-12-20 00:00:00
Title: 2012 m. gruodžio 20 d. Komisijos įgyvendinimo reglamentas (ES) Nr. 1251/2012, kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/42
            
         KOMISIJOS ĮGYVENDINIMO REGLAMENTAS (ES) Nr. 1251/2012
   2012 m. gruodžio 20 d.
   kuriuo iš dalies keičiamas Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 1183/2005 I priede išvardyti fiziniai ir juridiniai asmenys, subjektai ir organizacijos, kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               2012 m. lapkričio 12 ir 30 d. Jungtinių Tautų Saugumo Tarybos sankcijų komitetas į asmenų ir subjektų, kurių turtas įšaldomas, sąrašą įtraukė tris asmenis;
            
         
               (3)
            
            
               turėtų būti atnaujintas Reglamento (EB) Nr. 1183/2005 II priede nurodytas adresas, kuriuo pranešimai siunčiami Europos Komisijai;
            
         
               (4)
            
            
               todėl Reglamento (EB) Nr. 1183/2005 I ir II priedai turėtų būti atitinkamai atnaujinti;
            
         
               (5)
            
            
               siekiant užtikrinti, kad šiuo reglamentu nustatytos priemonės būtų veiksmingos, jis turėtų įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1183/2005 iš dalies keičiamas taip:
   
               (1)
            
            
               I priedas iš dalies keičiamas pagal šio reglamento I priedą.
            
         
               (2)
            
            
               II priedas iš dalies keičiamas pagal šio reglamento II priedą.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 20 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 193, 2005 7 23, p. 1.
   
      PRIEDAS I
      Reglamento (EB) Nr. 1183/2005 I priedas iš dalies keičiamas taip:
      Antraštinė dalis „A. FIZINIAI ASMENYS“ papildoma šiais įrašais:
      
                  (a)
               
               
                  
                     „Sultani Makenga (alias a) Colonel Sultani Makenga, b) Emmanuel Sultani Makenga. Gimimo data: 1973 m. gruodžio 25 d. Gimimo vieta: Rutshuru, Kongo Demokratinė Respublika. Pilietybė: Kongo. Kita informacija: Kongo Demokratinėje Respublikoje veikiančios grupuotės Mouvement du 23 Mars (M23) karinis vadovas. Įtraukimo į sąrašą pagal 5 straipsnio 1 dalies b punktą data: 2012 11 12.“
                  
               
            
                  (b)
               
               
                  
                     „Baudoin Ngaruye Wa Myamuro (alias Colonel Baudoin Ngaruye). Gimimo data: 1978 m. Gimimo vieta: Lusamambo, Lubero teritorija, Kongo Demokratinė Respublika. Kita informacija: grupuotės Mouvement du 23 Mars (M23) karinis vadovas. FARDC identifikavimo Nr.: 1-78-09-44621-80. Įtraukimo į sąrašą pagal 5 straipsnio 1 dalies b punktą data: 2012 11 30.“
                  
               
            
                  (c)
               
               
                  
                     „Innocent Kaina (alias a) Colonel Innocent Kaina, b) India Queen. Gimimo vieta: Bunagana, Rutshuru teritorija, Kongo Demokratinė Respublika. Įtraukimo į sąrašą pagal 5 straipsnio 1 dalies b punktą data: 2012 11 30.“
                  
               
            
   
      II PRIEDAS
      Reglamento (EB) Nr. 1183/2005 II priedas iš dalies keičiamas taip:
      Antraštė „Europos bendrija“ ir po jos einanti pastraipa pakeičiamos šia antrašte ir pastraipa:
      
         „Adresas, kuriuo pranešimai siunčiami Europos Komisijai:
         
                     European Commission
                  
               
                     Service for Foreign Policy Instruments (FPI)
                  
               
                     Office EEAS 02/309
                  
               
                     B-1049 Bruxelles/Brussel (Belgium)
                  
               
                     El. paštas relex-sanctions@ec.europa.eu“